google/wiki40b huggingface dataset:
Μαριέλλα Αριστείδου

Βιογραφικά στοιχεία

Η Μαριέλλα Αριστείδου γεννήθηκε στη Λεμεσό στις 2 Φεβρουαρίου 1985.  Ομιλεί, πέρα από την ελληνική, την αγγλική γλώσσα και τη γαλλική γλώσσα. Σπούδασε Γαλλική Φιλολογία στο Εθνικό και Καποδιστριακό Πανεπιστήμιο Αθηνών και δημοσιογραφία στο Εργαστήρι Επαγγελματικής Δημοσιογραφίας.
Η Μαριέλλα Αριστείδου είναι νυμφευμένη με τον Νικόλα Παπαγιάννη και έχει ένα υιό.

Πολιτική διαδρομή

Στις Δημοτικές εκλογές του 2011 εκλέχθηκε δημοτικός σύμβουλος στον Δήμο Λεμεσού. Παρέμεινε στη θέση αυτή έως τον Μάιο του 2016, όπου εκλέχτηκε για πρώτη φορά βουλευτής στις βουλευτικές εκλογές του 2016 στην Εκλογική Περιφέρεια Κερύνειας με τον Δημοκρατικό Συναγερμό.
Ως βουλευτής, είναι αναπληρώτρια πρόεδρος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών. Επιπλέον, είναι μέλος της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων.
Ντζόνγκα

Η Ντζόνγκα ή Μπουτανέζικα (རྫོང་ཁ་), είναι μια σινοθιβετική γλώσσα που  ομιλείται από πάνω από μισό εκατομμύριο άτομα στο Μπουτάν. Είναι η μοναδική επίσημη και εθνική γλώσσα του Βασιλείου του Μπουτάν. Η γλώσσα γράφεται με το θιβετιανό αλφάβητο
Η λέξη ντζόνγκα σημαίνει "γλώσσα της επαρχίας". Η λέξη κα σημαίνει γλώσσα και η ντζονγκ "επαρχία".  Η περιφερειακή αρχιτεκτονική Ντζονγκ χαρακτηρίζει μοναστήρια που ιδρύθηκαν σε ολόκληρο το Μπουτάν από τον ενοποιητή του, τον Νγκαουάνγκ Ναμγκιάλμ, 1ο Ζαμπντρούνγκ Ρινπότσε τον 17ο αιώνα. Το 2013, η Ντζόνγκα είχε 171.080 γηγενείς ομιλητές και περίπου 640.000 συνολικούς ομιλητές.

Χρήση

Η Ντζόνγκα και η διάλεκτοι του είναι η μητρική γλώσσα των οκτώ δυτικών περιοχών του Μπουτάν (Ουανγκντούε Φοντράνγκ, Πουνάχα, Θίμφου, Γκάσα, Πάρο, Χα, Νταγκάνα και Τσούχα).   Υπάρχουν επίσης ορισμένοι εγγενείς ομιλητές που βρέθηκαν κοντά στην ινδική πόλη Kalimpong , κάποτε μέρος του Μπουτάν, αλλά τώρα στη Βόρεια Βεγγάλη . 
Το Dzongkha χαρακτηρίστηκε ως η εθνική γλώσσα του Μπουτάν το 1971.   Η μελέτη Dzongkha είναι υποχρεωτική σε όλα τα σχολεία του Μπουτάν και η γλώσσα είναι η γλώσσα lingua franca στις περιφέρειες στα νότια και στα ανατολικά όπου δεν είναι η μητρική γλώσσα.  Η κινηματογραφική ταινία Bhutanese Travellers and Magicians του 2003 είναι εξ ολοκλήρου στο Dzongkha.

Σύστημα γραφής

Το θιβετιανό αλφάβητο που χρησιμοποιείται για να γράψει τα Ντζόνγκα έχει τριάντα βασικά για τα σύμφωνα. Γράφονται συνήθως σε μορφές του  αλφάβητου Ούτσεν, μορφές του θιβετιανού αλφάβητου γνωστές ως Τζόγι και Τζοτσούμ. Η έντυπη μορφή είναι γνωστή απλώς ως Τσουμ.
Έντουαρντ Μπάτελ

Διαμαρτυρίες

Ο Μπάτελ εργαζόταν ως υπάλληλος στη βρετανική πρεσβεία στην Ελλάδα. Εκφράστηκαν ενστάσεις για το ότι ο ίδιος και ένας ακόμα ποδηλάτης, ο Φρανκ Κίπινγκ, εργάζονταν για τα προς το ζειν. Το γεγονός αυτό σήμαινε ότι δεν θεωρούνταν τζέντλεμαν όσοι ήταν ερασιτέχνες αθλητές. Οι υπάλληλοι έπρεπε να πληρώνονται και αυτό σήμαινε ότι ήταν τζέντλεμαν, άρα δεν έπρεπε να είναι ερασιτέχνες αθλητές. Οι διαμαρτυρίες δεν είχαν αποτέλεσμα και ο αθλητής αγωνίστηκε κανονικά.

Ολυμπιακοί Αγώνες

Ο αγώνας των 87 χλμ. ήταν δύσκολος, καθώς το έδαφος ήταν τραχύ. Οι περισσότεροι ποδηλάτες είχαν τουλάχιστον μία πτώση. Ο Μπάτελ ήταν ανάμεσα σε αυτούς και τερμάτισε αιμορραγώντας και γεμάτος σκόνη. Εξαιτίας του ατυχήματός του τον πέρασε ο Έλληνας Αριστείδης Κωνσταντινίδης, ο οποίος είχε επίσης τρεις πτώσεις και το ποδήλατό του δεν μπορούσε να επισκευαστεί. Ο Κωνσταντινίδης δανείστηκε ένα άλλο και το έριξε σε τοίχο στην Αθήνα για να αποφύγει έναν θεατή. Τελικά δανείστηκε ένα ακόμη ποδήλατο και κατάφερε να τερματίσει πρώτος, καθώς ο Μπάτελ ήταν ήδη εξαντλημένος.
1590 Τσιολκόφσκαγια

Φυσικά χαρακτηριστικά

Η μέση διάμετρος της Τσιολκόφσκαγια εκτιμάται σε 13,27 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,2095 ± 0,018. Η Τσιολκόφσκαγια περιστρέφεται γύρω από τον εαυτό της μία φορά κάθε 6 ώρες και 44 λεπτά.
Πρίμπισλαβ Α΄

Βιογραφία

Ήταν ο τέταρτος γιος του Ερρίκου Β΄ πρίγκιπα του Μεκλεμβούργου και της Χριστίνας των Σβέρκερ, κόρης του Σβέρκερ Β΄ της Σουηδίας.
Το 1275 απεβίωσε στο Μπέλγκαρτ (πολων. Μπιαβόγκαρτ) σε ηλικία 50 ετών.
Αγαθά θέσης

Ως αγαθά (κοινωνικής) θέσης ορίζεται ένα υποσύνολο των οικονομικών αγαθών (εμπορευμάτων) των οποίων η κατανάλωση (και συνακόλουθα η χρησιμότητα), εξαρτάται αρνητικά από την κατανάλωση τους από άλλους. Ειδικότερα για τα εμπορεύματα αυτά, η αξία τους καθορίζεται τουλάχιστον εν μέρει (αν όχι εξ ολοκλήρου) από μια συνάρτηση του πόσο επιθυμητά είναι από άλλους σε σχέση με άλλα υποκατάστατα. 

Η έννοια

Παρόλο που ο Θορστάιν Βέμπλεν τόνισε τη σημασία της σχετικής θέσης του ατόμου στην κοινωνία, αναφορικά με τη σχέση ελεύθερου χρόνου και κατανάλωσης, ήταν ο Φρεντ Χιρς που επινοησε την έννοια των "αγαθών θέσης", στο βιβλίο του "Τα Κοινωνικά Όρια στην Ανάπτυξη". Ο Χιρς εξήγησε ότι η κοινωνική οικονομική θέση αποτελείται από το σύνολό προϊόντων, υπηρεσιών, θέσεων εργασίας και κοινωνικών σχέσεων τα οποία είτε είναι σπάνια (σε έλλειψη) απόλυτη ή κοινωνικά επιβεβλημένη, είτε υπόκεινται σε συμφόρηση και ο συνωστισμός οφείλεται στην ευρεία χρήση (Hirsch, 1977: 27).
Ο Χιρς εξήγησε πως σε μια κοινωνία ακόμα και αν υπήρχαν αγαθά για να καλύψουν πλήρως τις βιολογικές και πνευματικές ανάγκές όλων των ανθρώπων, υπάρχουν αγαθά τα οποία έχουν αξία μόνο και μόνο επειδή βρίσκονται σε έλλειψη ή κυκλοφορούν σε περιορισμένο αριθμό. Ακόμη, διακρίνει κατηγορίες αγαθών θέσης. Κάποια εξαρτώνται, από τις σχετικές θέσεις τους (επίδειξη κοινωνικής θέσης και δύναμης) όπως η δυνατότητα να δειπνήσει κάποιος στο καλύτερο τραπέζι ενός εστιατορίου, ενώ άλλα, όπως η οικιστική γη,  απλώς και μόνο επειδή η συνολική ποσότητα του αγαθού είναι σταθερή. 
Η κύρια συνεισφορά του Χιρς είναι ο ισχυρισμός ότι τα αγαθά θέσης είναι αγαθά άρρηκτα συνδεδεμένα με την κοινωνική έλλειψη (σπανιότητα) . Η κοινωνική έλλειψη ενός αγαθού σχετίζεται με τη σχετική κατάταξη του στην προτίμηση του από άλλους ανθρώπους και δεν προκύπτει από φυσικά όρια, αλλά από κοινωνικούς παράγοντες. Για παράδειγμα, η η γη σε ένα περιβαλλοντικό πάρκο είναι περιορισμένη λόγο φυσικών ορίων, ενώ ο αριθμός πολιτικών θέσεων είναι κοινωνικά περιορισμένος.
Νίκος Κυριαζόπουλος

Βιογραφία

Στη διάρκεια της Κατοχής, διετέλεσε περιφερειακός καθοδηγητής της ΕΠΟΝ του Νομού Μεσσηνίας (πολιτοφύλακας στο Μαυρομάτι Μεσσηνίας). Μέλος του ΚΚΕ από το 1944, διώχθηκε  για τη δράση του μετά την Απελευθέρωση, κλείσθηκε στις φυλακές Καλαμάτας και εξορίστηκε στο Μούδρο της Λήμνου. Μετά την επιστροφή του βάσει των μέτρων ειρήνευσης του 1950 δραστηριοποιήθηκε πολιτικά στην ΕΔΑ, ενώ από 1952, είχε την πολιτική ευθύνη της Αυτοδιοίκησης για τον Δήμο Αιγάλεω, όπου και εγκαταστάθηκε μόνιμα. Εκλέχθηκε για πρώτη φορά δημοτικός σύμβουλος Αιγάλεω το 1959 και συνέχισε να εκλέγεται μέχρι το 1967. Κατά τη διάρκεια της δημοτικής θητείας 1964-1967 εκλέχθηκε πρόεδρος του Δημοτ. Συμβουλίου Αιγάλεω. Παρόλα αυτά, το 1961 συνελήφθη και στάλθηκε εξορία στον Αη-Στράτη, μέχρι τον Ιούλιο του 1962. 
Την περίοδο της χούντας κρυβόταν αρχικά σε κενοτάφιο του Γ΄Νεκροταφείου. Ανακαλύφθηκε όμως από τα όργανα της δικτατορίας, συνελήφθη, βασανίστηκε και εξορίστηκε εκ νέου στη Γυάρο και τη Λέρο. Το διάστημα 1975-1982 ήταν επικεφαλής στο ψηφοδέλτιο του ΚΚΕ στην εκλογική περιφέρεια της Β΄Αθηνών. Από το 1986 έως το 1990 διατέλεσε νομαρχιακός σύμβουλος. Ήταν επίσης, μέλος τής Επιτροπής Αθλητισμού τού ΚΚΕ σε κεντρικό επίπεδο. Ήταν υποψήφιος δήμαρχος Αιγάλεω με την υποστήριξη του Κ.Κ.Ε. στις εκλογές του 1975, του 1978  και του 1982  και πρόεδρος του Δημοτικού Συμβουλίου 1977-1978. Επίσης διετέλεσε νομαρχιακός και περιφερειακός σύμβουλος Δυτ. Αττικής. 
Από το 1959 ήταν παντρεμένος με την αγωνίστρια της Εθνικής Αντίστασης Όλγα Χωραΐτου-Κυριαζοπούλου (1929 -). Γιος του είναι ο ελληνο-γάλλος διδάκτωρ φιλολογίας της Σορβόνης, συγγραφέας και μεταφραστής Athanase Kyriazopoulos (Αθανάσιος Κυριαζόπουλος, 1961 -).
Θεοφάνης Ομολογητής

Βίος

Γεννήθηκε το 760 μ.Χ. και καταγόταν από πλούσια και αριστοκρατική γενιά. Έμεινε ορφανός από τον πατέρα του Ισαάκ και τον μεγάλωσε η μητέρα του Θεοδότη. Παντρεύτηκε σε νεαρή ηλικία (12 ετών περίπου!), χωρίς να το θέλει, και έζησαν με τη σύζυγό του Μεγαλώ (μετέπειτα μοναχή Ειρήνη) για 8 χρόνια εν παρθενία. Κατόπιν συμφώνησαν με τη σύζυγό του (στα χρόνια της βασιλείας Ειρήνης της Αθηναίας και του υιού της Κωνσταντίνου) να ακολουθήσουν και οι δύο το μοναχικό βίο.
Έλαβε το μοναχικό σχήμα στο μοναστήρι Πολίχινον (ή Πολυχρόνιον) στο όρος Σιγριανή, κοντά στην Κύζικο, στην ασιατική πλευρά της θάλασσας του Μαρμαρά, όπου αργότερα έγινε ηγούμενος.
Πήρε μέρος στις εργασίες της Ζ’ Οικουμενικής Συνόδου στη Νίκαια της Βιθυνίας, στο Ναό της Αγίας Σοφίας, το 787 μ.Χ., κατόπιν αίτησης του Πατριάρχη Κωνσταντινουπόλεως Ταρασίου, όπου αποφασίστηκε η αναστήλωση των εικόνων και η καταδίκη της Εικονομαχίας.
Μετά την επιστροφή του, στο μοναστήρι της Σιγριανής εγκατέστησε άλλον ηγούμενο κι αυτός ίδρυσε άλλο μεγαλύτερο μοναστήρι, το επονομαζόμενο του Μεγάλου Αγρού στη νήσο Καλώνυμο ή Καλόλιμνο, στο οποίο και έγινε ηγούμενος. Παράλληλα ασχολήθηκε με τη συγγραφή, την καλλιγραφία και την αντιγραφή κωδίκων.
Κατά τη διάρκεια της βασιλείας του Λέοντα Ε’ με την επανέναρξη των εικονομαχικών διώξεων ο Θεοφάνης, που ήταν σοβαρά άρρωστος στα νεφρά, κλείστηκε στη φυλακή δύο χρόνια για τα εικονολατρικά του φρονήματα και κατόπιν εξορίστηκε από τους εικονομάχους στη Σαμοθράκη όπου και πέθανε το 815 ή κατ'άλλους το 818.
Ανακηρύχτηκε άγιος της Ορθόδοξης Εκκλησίας και η μνήμη του τιμάται στις 12 Μαρτίου.

Έργο

Το πιο γνωστό του έργο είναι η Χρονογραφία, η εξιστόρηση δηλαδή των ιστορικών γεγονότων από την εποχή της ανάρρησης του Διοκλητιανού το 284 μ.Χ. έως και την πτώση του Μιχαήλ Α΄ (813 μ.Χ). Το έργο του, γραμμένο από την οπτική γωνία των εικονόφιλων, αποτελεί τη σημαντικότερη ιστορική πηγή γι' αυτή την ιστορική περίοδο.

Το απολυτίκιο της εορτής του

«Θεῶ τῷ ἐν σώματι ἐπιφανέντι ἡμῖν ὁσίως ἐλάτρευσας δι’ ἐναρέτου ζωῆς, Θεόφανες ὅσιε· πᾶσαν γὰρ τὴν προσοῦσαν ὕπαρξιν ἀπορρίψας, ἄθλους ὁμολογίας τῇ ἀσκήσει συνάπτεις· ἐντεῦθεν δι’ ἀμφοτέρων φαίνεις τοῖς πέρασι».
Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18

Σύστημα διεξαγωγής

Στο Κύπελλο Κύπρου Γ΄ – Δ΄ κατηγορίας 2017-18 είχαν δικαίωμα συμμετοχής μόνο οι ομάδες της Γ΄ κατηγορίας 2017-18 και της Επίλεκτης κατηγορίας ΣΤΟΚ 2017-18 κατηγορίας (σύνολο 30 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 22 από τις 30 ομάδες.
Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Ο τελικός ήταν μονός.
Εκλογές στη Μάλτα

Στη Μάλτα διεξάγονται εκλογές για πρόεδρο, βουλή, ευρωεκλογές και τοπικές εκλογές. Επίσης, έχουν διεξαχθεί κατά καιρούς διάφορα δημοψηφίσματα. Σε εθνικό επίπεδο εκλέγει επίσης 6 αντιπροσώπους στο Ευρωπαϊκό Κοινοβούλιο.

Προεδρικές εκλογές

Ο Πρόεδρος της Δημοκρατίας εκλέγεται έμμεσα από το Κοινοβούλιο.

2014

Στις πιο πρόσφατες έμμεσες εκλογές για πρόεδρο που έγιναν την 1η Απριλίου 2014, εξελέγη στο αξίωμα η βουλευτής του Εργατικού Κόμματος και υπουργός Μαρία Λουίζα Κολέιρο Πρέκα. Η ορκωμοσία της έγινε στις 4 Απριλίου.

2009

Οι έμμεσες προεδρικές εκλογές διεξήχθησαν στις 12 Ιανουαρίου του 2009. Ο πρώην αντιπρόεδρος του Εργατικού Κόμματος, Τζορτζ Αμπέλα εξελέγη πρόεδρος από το Κοινοβούλιο, με ημερομηνία ανάληψης των καθηκόντων του στις 4 Απριλίου του 2009. Είναι η πρώτη φορά που ένα μέλος της Αντιπολίτευσης εξελέγη στην προεδρία, καθώς το Εθνικιστικό Κόμμα ελέγχει το Κοινοβούλιο.

Βουλευτικές εκλογές

Η νομοθετική εξουσία ασκείται από το κοινοβούλιο, το οποίο καλείται Βουλή των Αντιπροσώπων (Kamra tad-Deputati) με 65 μέλη, τα οποία εκλέγονται για θητεία 5 ετών σε 13 πενταεδρικές εκλογικές περιφέρειες, που ονομάζονται distretti elettorali.
Σίρι Τόρνχιλ

Βιογραφία

Σπούδασε και άρχισε να εμφανίζεται στην πατρίδα της, το Στάβανγκερ. Αποφοίτησε το 1995 με έπαινο. Συνέχισε τις σπουδές της και ηχογράφησε σημαντικά έργα κλασικής μουσικής.
Κύπελλο Ελλάδας πετοσφαίρισης ανδρών 2003-2004

Το κύπελλο Ελλάδας πετοσφαίρισης ανδρών 2003-2004, διεξήχθη για δεύτερη συνεχόμενη χρονιά υπό τη μορφή Φάιναλ-8, το οποίο έγινε στην Ορεστιάδα από 18 έως 21 Φεβρουαρίου. Συμμετείχαν οι ομάδες που κατέλαβαν τις οκτώ πρώτες θέσεις στο τέλος του α' γύρου του πρωταθλήματος. Κυπελλούχος ανεδείχθη ο Ηρακλής για τρίτη φορά στην ιστορία του.
Φορολογία στην Εσθονία

Η Φορολογία στην Εσθονία αποτελείται από την κρατική και την τοπική φορολόγηση. Ένα σχετικά μεγάλο μέρος των κρατικών εσόδων προέρχεται από τους φόρους κατανάλωσης, ενώ τα έσοδα από τους φόρους κεφαλαίου είναι από το χαμηλότερα στην Ευρωπαϊκή Ένωση.

Φορολογία ακινήτων

Η Εσθονία επιβάλει ένα φόρο ακίνητης περιουσίας, των οποίων τα έσοδα χρησιμοποιούνται για τη χρηματοδότηση των τοπικών δήμων. Το ποσοστό φορολόγησης ρυθμίζεται από τα Τοπικά Συμβούλια μέσα στα όρια 0,1 ως 2.5%. Ο συγκεκριμένος φόρος είναι μια από τις σημαντικότερες πηγές χρηματοδότησης των δήμων.
Η φορολογία ακινήτων επιβάλλεται μόνο για την αντικειμενική αξία των ακινήτων, χωρίς να υπολογίζεται η τυχόν αξιοποίησή του. Οι απαλλαγές από το φόρο είναι πολύ λίγες, ενώ ακόμη και τα δημόσια όργανα υπόκεινται στο φόρο ακινήτων. Για παράδειγμα οι ναοί εξαιρούνται από τη φορολόγηση, όμως τα ακίνητα που ανήκουν σε θρησκευτικά όργανα φορολογούνται κανονικά.
Ο φόρος έχει συμβάλει στην υψηλή φορολόγηση (γύρω στο 90%) των ιδιόκτητων κατοικιών στην Εσθονία, έναντι ενός ποσοστού 67,4% στις Ηνωμένες Πολιτείες.

Φόρος Προστιθέμενης Αξίας

Από την 1η Ιουλίου 2009, ο κανονικός φορολογικός συντελεστής Φ.Π.Α στην Εσθονία βρίσκεται στο 20% και ο μειωμένος στο 9%. Ένα μικρός αριθμός αγαθών και υπηρεσιών δεν φορολογούνται. Το εσθονικό σύστημα του Φ.Π.Α είναι βασισμένο στην οδηγία του Συμβουλίου της Ευρωπαϊκής Ένωσης 2006/112/ΕΚ και οι βασικές αρχές του είναι ίδιες όπως σε άλλες χώρες της ευρωπαϊκής κοινότητας. Το 2012 τα ετήσια έσοδα ενός προσώπου για την υποχρεωτική φορολόγησή του έπρεπε να είναι άνω των 16.000 ευρώ.

Φόρος εισοδήματος επιχειρήσεων / νομικών προσώπων

Ο συντελεστής φόρου εισοδήματος των νομικών προσώπων ήταν στο 20% το έτος 2015. Εντούτοις, το σύστημα φορολόγησης των επιχειρήσεων, την ίδια περίοδο, μετατόπιζε τη στιγμή της εταιρικής φορολογίας από τη στιγμή της απόκτησης των κερδών στη στιγμή της διανομής τους. Με άλλα λόγια, η απόκτηση των κερδών από μόνη της δεν έφερνε την ευθύνη του φόρου εισοδήματος, καθώς προέκυπτε μόνο όταν το κέρδος διανεμόταν στους μετόχους. Σε περίπτωση που το κέρδος που διανέμεται στους μετόχους προέρχεται από μερίσματα που παραλαμβάνονται μέσω θυγατρικής επιχείρησης ή από εταιρία με βάση σε άλλη χώρα, η διανομή του κέρδους είναι απαλλαγμένη από τη φορολόγηση. Η Εσθονία δεν επιβάλλει φόρο παρακράτησης στα μερίσματα πληρωμών.
Παύλος Βοιωτίας

Ιστορία

Ο Παύλος πρωτοκατοικήθηκε τον 17ο αιώνα και πήρε το όνομά του από το όνομα κτηνοτρόφου που διατηρούσε χάνι ή απλά είχε την καλύβα του στην περιοχή.
Υπήρξε έδρα κοινότητας στο διάστημα 1912-1998, ενώ στη συνέχεια εντάχθηκε στον δήμο Ορχομενού οπού παραμένει έως σήμερα.
Φέθρυ Ντακ

Ο Φέθρυ Ντακ (αγγλ.: Fethry Duck) είναι χαρακτήρας κινουμένων σχεδίων που δημιουργήθηκε το 1964 από τον Ντικ Κίννεϋ για την Ντίσνεϋ. Αν και ως χαρακτήρας δημιουργήθηκε στις Ηνωμένες Πολιτείες, έχει πρωταγωνιστήσει κυρίως σε έντυπα της ευρωπαϊκής αγοράς καθώς και στην Βραζιλία.

Βιογραφία

Πολλές φορές φαίνεται να ασχολείται με τη δημοσιογραφία στην εφημερίδα Παπιονέα. Ο παρορμητικός και εκκεντρικός χαρακτήρας του, πολλές φορές οδηγούν τις ενέργειές του σε κωμικές καταστάσεις. Είναι το μόνο παπί που να είναι πιο "γκαντέμης" από τον Ντόναλντ.

Καταγωγή

Σύμφωνα με το γενεαλογικό δέντρο του Ντον Ρόσα, ο Φέθρυ είναι μακρινός απόγονος του Μαυροφτέρη Ντακ, εγγονός του Καλαμπόκα Ντακ και της Ελβίρας Κουτ (γνωστή και ως «Γιαγιά Ντακ» λόγο του συζύγου της) από το σόι του πατέρα του, του Ευγενίου Ντακ, γιος του πατέρα που αναφέραμε μόλις τώρα και της Ανατρέλας Ανεμοδούρη, και αδελφός του Σχίζα Ντακ. Είναι πρώτος ξάδερφος του Γκαστόνε Γκάντερ, του Ντόναλντ Ντακ και της Ντέλλας Ντακ, αφού όλοι είναι εγγονοί του Καλαμπόκα Ντακ και της Ελβίρας Κουτ.
Δήμος Αυλώνος Αττικής

Διοικητικές μεταβολές

Ο δήμος Αυλώνος δημιουργήθηκε το 1990 με την αναγνώριση της μέχρι τότε κοινότητας Αυλώνα σε δήμο. Ο δήμος διατηρήθηκε αμετάβλητος μετά την εφαρμογή του σχεδίου Καποδίστριας, το 1997. Η αντίστοιχη κοινότητα είχε συσταθεί για πρώτη φορά το 1912, μετά την διάσπαση του τότε διευρυμένου δήμου Ωρωπίων, με αρχική ονομασία Κοινότητα Σαλεσίου. Το 1927 μετονομάστηκε σε κοινότητα Αυλώνος. Ο Δήμος Αυλώνος καταργήθηκε την 1η Ιανουαρίου 2011 καθώς με την εφαρμογή του σχεδίου Καλλικράτης ενσωματώθηκε στον νέο δήμο Ωρωπού.
Οικουμενική κυβέρνηση Ξενοφώντα Ζολώτα 1989

Η οικουμενική κυβέρνηση Ξενοφώντα Ζολώτα 1989 (23 Νοεμβρίου 1989 – 11 Απριλίου 1990) σχηματίστηκε μετά τις  εκλογές του Νοεμβρίου του 1989 που διοργάνωσε η Υπηρεσιακή κυβέρνηση Ιωάννη Γρίβα, όταν το πολιτικό σκηνικό οδηγήθηκε προσωρινά σε αδιέξοδο λόγω της αδυναμίας σχηματισμού αυτοδύναμης κυβέρνησης από ένα μόνο κόμμα. Κατόπιν συμφωνίας των τριών εκλογικών σχηματισμών, ΝΔ, ΠΑΣΟΚ και Συνασπισμού της Αριστεράς και της Προόδου (ΚΚΕ και ΕΑΡ), σχηματίστηκε οικουμενική κυβέρνηση υπό τον διαπρεπή ακαδημαϊκό και οικονομολόγο Ξενοφώντα Ζολώτα στις 23 Νοεμβρίου, που αντικατέστησε την προηγούμενη υπηρεσιακή κυβέρνηση Γρίβα.
Όταν η κυβέρνηση ολοκλήρωσε το έργο της, έγιναν εκλογές στις 8 Απριλίου 1990 με τον εκλογικό νόμο που είχε ψηφίσει η κυβέρνηση Α. Παπανδρέου, δηλαδή απλή αναλογική με ρήτρα του +1.

Διαδοχή

Μετά τις βουλευτικές εκλογές του Απριλίου, στις 11 Απριλίου 1990, η κυβέρνηση Ζολώτα αντικαταστάθηκε από την Κυβέρνηση Κωνσταντίνου Μητσοτάκη 1990.
Ελισάβετ της Αυστρίας, δούκισσα της Λωρραίνης

Βιογραφία

Ήταν η τρίτη κόρη του Αλβέρτου Α΄ της Γερμανίας & δούκα της Αυστρίας και της Ελισάβετ των Γκορίτσια, κόρης του Μάινχαρτ δούκα της Καρινθίας.
Σημαία της Βραζιλίας

Η σημαία της Βραζιλίας στη σημερινή της έκδοση ισχύει από τις 19 Νοεμβρίου 1889. Δείχνει έναν κίτρινο ρόμβο σε πράσινο φόντο με τον νυχτερινό ουράνιο θόλο της Βραζιλίας. Το κίτρινο και το πράσινο είναι σύμβολα του οίκου της Μπραγκάνσα και των Αψβούργων αντόστοιχα.

Περιγραφή

Έχει πράσινο φόντο στο κέντρο του οποίου βρίσκεται ένας κίτρινος ρόμβος. Μέσα στο ρόμβο βρίσκεται ένας μπλε κύκλος, που αναπαριστάνει τον νυχτερινό ουρανό με άσπρα αστέρια πέντε διαφορετικών μεγεθών και με μια άσπρη κυρτή λωρίδα να περιβάλλει τον κύκλο. Το ρητό «Ordem e Progresso» («Τάξη και Πρόοδος») αναγράφεται με κεφαλαία γράμματα στο ίδιο πράσινο χρώμα σε σκιά, όπως του φόντου, μέσα στη λωρίδα. Αυτή η σημαία καλείται ενίοτε Auriverde, που σημαίνει «χρυσοπράσινη».
Η σύγχρονη σημαία υιοθετήθηκε αρχικά στις 19 Νοεμβρίου του 1889 και η ιδέα ήταν του Raimundo Teixeira Mendes, με τη συνεργασία των Miguel Lemos και Manuel Pereira Reis. Το σχέδιο έκανε ο Décio Vilares.

Ιστορία

Η χώρα έχει Σύνταγμα από τις 5 Οκτωβρίου 1988. Η σημερινή σημαία ακολουθεί το ίδιο σχέδιο με μερικές μεταβολές. Η 27άστερη έκδοση της σημαίας καθιερώθηκε στις 12 Μάη του 1992, με το νόμο της 11 Μάη του 1992. Ως το 1822 όλες οι σημαίες ήταν πορτογαλικές. Παρακάτω παρουσιάζονται οι παλιές σημαίες που χρησιμοποιήθηκαν στη χώρα.
Γενεαλογία

Η γενεαλογία είναι η μελέτη και ανακάλυψη-δημιουργία ενός γενεαλογικού δέντρου. Για τον σκοπό αυτό απαιτείται η συλλογή ονομάτων συγγενών, ζώντων και νεκρών, και ο προσδιορισμός των σχέσεων μεταξύ τους βάσει ενδείξεων και/η τεκμηρίωσης. 
Σε αυτό το άρθρο οι όροι γενεαλόγος και ερευνητής εννοούν οποιονδήποτε ασχολείται με το θέμα, είτε πρόκειται για κάποιον που το κάνει ως χόμπι είτε πρόκειται για επαγγελματία.
Κύπελλο Ελλάδος υδατοσφαίρισης ανδρών 2000

Τη σεζόν 1999-2000 η τελική φάση του Κυπέλλου Ελλάδος υδατοσφαίρισης ανδρών διεξήχθη στο κολυμβητήριο της Νίκαιας στις 2 και 3 Μαρτίου 2000. Κυπελλούχος αναδείχθηκε ο Εθνικός Πειραιώς.
Σίμος Καφταντζής

Καριέρα

Ο Καφταντζής αγωνίστηκε για πρώτη σεζόν με την ομάδα του Άρη το 1945, κατακτώντας το πρωτάθλημα Θεσσαλονίκης και συμμετέχοντας στα δύο εντός έδρας παιχνίδια της τελικής φάσης του πρωταθλήματος Ελλάδας, όπου ο Άρης κατέβαλε τον Ολυμπιακό και την ΑΕΚ και κατέκτησε τον πρώτο μεταπολεμικό τίτλο.
Αγωνιζόταν σαν δεξί χαφ, διακρινόμενος για τα αμυντικά του καθήκοντα. Στις 2 Μαρτίου 1947, ο τερματοφύλακας Κώστας Βελλιάδης απουσίασε από τον αγώνα του Άρη εναντίον του Ηρακλή, με τον επιθετικό Άγγελο Βασιλειάδη να τον αντικαθιστά αρχικά, αλλά όταν στις αρχές του δευτέρου ημιχρόνου οι "κυανόλευκοι" προηγούνταν με 3-1, Βασιλειάδης ανέλαβε χρέη επιθετικού με τον Καφταντζή να φοράει τα γάντια του τερματοφύλακα.
Την σεζόν 1948-49, ο Καφταντζής υπήρξε βασικό στέλεχος της ομάδας των "κίτρινων" στην κατάκτηση του πρωταθλήματος Θεσσαλονίκης, παίζοντας και στους τέσσερις αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την τρίτη θέση.
Ο Άρης έφθασε στον τελικό του κυπέλλου Ελλάδας του 1950, με τον Καφταντζή στην ενδεκάδα που ηττήθηκε από την ΑΕΚ στο γήπεδο της Λεωφόρου Αλεξάνδρας. Ο μέσος των "κίτρινων" κρέμασε τα παπούτσια του μετά την εμφάνιση του κατά του ΠΑΟΚ για το πρωτάθλημα Θεσσαλονίκης, στις 26 Νοεμβρίου 1950.
Μεσσηνιακές Οινούσσες

Οι Μεσσηνιακές Οινούσσες (και Πελοποννησιακές Οινούσσες) είναι νησιωτικό σύμπλεγμα που βρίσκεται στα νότια της Μεσσηνίας. Αναφέρονται με αυτό το όνομα από την αρχαιότητα, ενώ σε νεότερες εποχές αποκαλούνταν και Σαπιέντζες. Το σύμπλεγμα αποτελείται από τα νησιά Σχίζα, Σαπιέντζα, Βενέτικο, Αγία Μαριανή και τις βραχονησίδες Δύο Αδέλφια (νότια της Σαπιέντζας), Μπόμπα (ανατολικά της Σαπιέντζας) και Αυγό (νότια του Βενέτικου). Τα μεγαλύτερα νησιά του συμπλέγματος είναι η Σχίζα και η Σαπιέντζα, που καταλαμβάνουν περισσότερο από το 90% της συνολικής έκτασης του συμπλέγματος. Νότια των Μεσσηνιακών Οινουσσών βρίσκεται το βαθύτερο σημείο της Μεσογείου που είναι γνωστό ως τάφρος των Οινουσσών ή Φρέαρ των Οινουσσών με βάθος 5.267 μ.
Τα νησιά είναι ενταγμένα στο δίκτυο Natura 2000, μαζί με την περιοχή του ακρωτηρίου Ακρίτας, με τον κωδικό GR2550003.